**मुश्किलों का सामना करें और जीत हासिल करें |**

एक बार एक लड़की अपने पिता के साथ कार से कहीं जा रही थी | कार लड़की चला रही थी | अचानक रास्ते में एक भयंकर तूफ़ान आया | लड़की ने कार रोकी और पिता से पूछा अब हम क्या करें? पिता ने जवाब दिया "कार चलाती रहो" ।

लड़की कार चलाने लगी | तूफ़ान में कार चलाना बहुत ही मुश्किल हो रहा था, तूफ़ान और भयंकर होता जा रहा था । अब मैं क्या करू ? लड़की ने पुनः पूछा | कार चलाती रहो| पिता ने पुनः कहा ।

थोड़ा आगे जाने पर लड़की ने देखा कि रास्ते में कई वाहन तूफ़ान की वजह से रुके हुए थे । उसने फिर अपने पिता से कहा मुझे कार रोक देनी चाहिए, मैं मुश्किल से देख पा रही हूँ, यह भयंकर है और प्रत्येक ने अपना वाहन रोक दिया है ।

उसके पिता ने फिर निर्देशित किया कार रोकना नहीं, बस चलाती रहो ।

तूफ़ान ने बहुत ही भयंकर रूप धारण कर लिया था किन्तु लड़की ने कार चलाना नहीं छोड़ा ।

और अचानक ही उसने देखा कि कुछ साफ़ दिखने लगा है । कुछ दूर आगे जाने के बाद लड़की ने देखा कि तूफ़ान थम गया और सूर्य निकल आया ।

अब उसके पिता ने कहा - अब तुम कार रोक सकती हो और बाहर आ सकती हो, लड़की ने पूछा पर अब क्यों?

पिता ने कहा जब तुम बाहर आओगी तो देखोगी कि जो राह में रुक गए थे, वे अभी भी तूफ़ान में फंसे हुए हैं । चूँकि तुमने कार चलाने का प्रयत्न नहीं छोड़ा, इसीलिए तुम तूफ़ान के बाहर हो ।

यह कहानी उन लोगो के लिए बहुत प्रेरणादायक है जो इस समय अपनी ज़िंदगी के बहुत मुश्किल दौर से गुजर रहे हैं | कभी कभी हम मुश्किलों से इस कदर घिर जाते हैं कि हमें अपने चारो और कुछ दिखाई नहीं देता है हर तरफ बस अँधेरा ही अँधेरा, मुश्किल ही मुश्किल दिखाई देती हैं | जो लोग इन मुश्किलो से हार मान लेते हैं वो मुश्किलों के तूफ़ान में ही फँस कर रह जाते हैं और आगे नहीं बढ़ पाते हैं | और जो लोग बिना हारे , बिना डरे हुए इन मुश्किलों का सामना करते हुए आगे बढ़ते रहते है वे निश्चित ही मुश्किलों के तूफ़ान से बाहर निकल आते हैं और अपनी ज़िंदगी में आगे बढ़ते जाते हैं |